

GRADONAČELNIK

**KLASA: 604-02/19-01/01**

**URBROJ: 2186/18-01/1-19-45**

**Ludbreg, 14. studenog 2019 godine**

**Poštovani,**

U prilogu Vam dostavljamo Odluku o nastavku korištenja stipendija Grada Ludbrega za školsku odnosno akademsku godinu 2019/2020.

S obzirom da ste zadovoljili obaveze iz članka 3. Ugovora o korištenju stipendije, kao i uvjete iz članka 3. Odluke o stipendijama Grada Ludbrega (Službeni vjesnik Varaždinske županije br. 5/08, 67/13 i 55/18- pročišćeni tekst), Grad Ludbreg Vam, temeljem Odluke Socijalnog vijeća koja se nalazi u prilogu ovog dopisa, odobrava nastavak korištenja stipendije i u tekućoj školskoj odnosno akademskoj godini.

Svjesni teške situacije, kao i činjenice da su troškovi financiranja školovanja često puta visoki izdatak za roditelje, i ove smo godine nastavili s dobrom praksom stipendiranja naših učenika i studenata, a sve s ciljem da Vam na taj način, u skladu s vlastitim proračunskim mogućnostima, olakšamo školovanje te nagradimo Vaš trud i zalaganje kojim postižete dobre rezultate.

Želimo Vam puno uspjeha u daljnjem obrazovanju jer je to temelj Vaše budućnosti, ali i našeg Grada čijem ćete boljitku, prosperitetu i reputaciji doprinijeti svojim stečenim znanjima i vještinama u najrazličitijim područjima i strukama.

Slijedom svega navedenog, pozivamo Vas da se odazovete na potpisivanje Aneksa ugovora o stipendiranju za školsku odnosno akademsku godinu 2019./2020. kako bismo ispunili i formalne preduvjete za nastavak isplaćivanja stipendija.

**Potpisivanje Aneksa ugovora održat će se dana 25. studenog 2019. godine (ponedeljak) u uredu gradonačelnika Grada Ludbrega, Trg Svetog Trojstva 14, Ludbreg (prizemlje), s početkom u 08:00 sati.**

Molimo Vas da ponesete sa sobom presliku osobne iskaznice i važećeg žiro računa.

Želimo Vam ugodne praznike te mnogo uspjeha u Novoj 2020. godini

S poštovanjem,

Gradonačelnik

Dubravko Bilić